கீழைப்பகுதிகளுக்கு முக்கிய வாணிபத்தடமாக விளங்கிய கான்ஸ்டாண்டி நோபிள் பட்டணத்தை 1453 ஆம் ஆண்டு ஆட்டோமன் துருக்கியர்கள் கைப்பற்றினர். இதனால் கீழை நாடுகளுடனான ஐரோப்பிய வணிகம் துருக்கியர்களின் கட்டுப்பாட்டின் கீழ் வந்தது. அவர்கள் பொருட்களின் மீது ஏராளமான வரிகளை விதித்தனர். மற்றொரு புறம், அராபிய வாணிகர்கள் இந்திய கடற்கரைப் பகுதிகள் வழியாக தங்களது வாணிபத்தை தொடர்ந்து நடத்தி பெரும் லாபம் ஈட்டி வந்தனர்.எனவே கீழை நாடுகளுக்கு ஒரு மாற்று வழியை கண்டுபிடிக்க வேண்டிய கட்டாயம் ஐரோப்பியர்களுக்கு ஏற்பட்டது.

சீனா, இந்தியா போன்ற நாடுகளைப் பற்றி மார்க்கோபோலோ, நிக்கோலோ போலோ ஆகியோரின் பயணக் குறிப்புகள் கீழை நாடுகளின் செல்வ வளத்தைப் பற்றிய பிரமிப்பை ஏற்படுத்துவதாக அமைந்தன. கடல் பயணங்கள் குறித்த பிற நூல்களும் கடலாய்வை ஊக்குவிப்பதாக இருந்தன. “வணிகர்களின் கையேடு” என்ற நூல் ஐரோப்பாவிற்கும் தூரக்கிழக்கு நாடுகளுக்கும் இடையிலான கடல்வழிகளைப் பற்றிய தகவல்களைக் கொண்டிருந்தது. அதே போல் நம்பிக்கையுள்ள “ஆய்வாளரின் ரகசியங்கள்” என்ற நூல் ஆசிய ரகசியங்கள் குறித்த விவரங்களை உள்ளடக்கியதாக இருந்தது.

புவியியல் கண்டுபிடிப்புகளுக்கான காரணங்கள்
போர்ச்சுகல் மாலுமி
இங்கிலாந்து மாலுமி
ஸ்பெயின் மாலுமி